
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1054 

25 Αυγούστου 2000 


ΑΠΟΦΑΣΕΙ Σ 

Αριθ.110192 

Μεταβίβαση αρμοδιοτήτων Υπουργού Δικαιοσύνης στο Γε¬ 
νικό Γραμματέα, στους Γενικούς Διευθυντές, στους 
Προϊσταμένους Διευθύνσεων, στους Προϊσταμένους 
Τμημάτωντης Κεντρικής Υπηρεσίας του Υπουργείου Δι¬ 
καιοσύνης και στους Προϊσταμένους των περιφερεια¬ 
κών υπηρεσιών αυτού. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α)του άρθρου 29 του Ν.1558/1985 "Κυβέρνηση και Κυβερ¬ 
νητικά Όργανα" όπως έχει τροποποιηθεί με το άρθρο 7 του 
Ν.1943/1991 "Εκσυγχρονισμός της Οργάνωσης και λειτουρ¬ 
γίας της δημόσιας διοίκησης κ.λ.π.", 

β)του Π.Δ. 36/2000 (ΦΕΚ 29/2000 τ.Α') "Οργανισμός του 
Υπουργείου Δικαιοσύνης", 

γ)του Π.Δ. 774/1980 (ΦΕΚ 189/22.8.80 τ.Α') "Οργανισμός 
του Ελεγκτικού Συνεδρίου", 

δ)του Ν. 1653/1986 άρθρο 8 παρ. 14 "Τροποποίηση του κώ¬ 
δικα συμβολαιογράφων και άλλες διατάξεις" και 

ε)του άρθρου 38του Ν.2721/99 (ΦΕΚ 112/99 τ.Α') "Τροποποί¬ 
ηση και αντικατάσταση των διατάξεων των νόμων 1756/ 88, του 
Ποινικού Κώδικα, του Κώδικα Ποινικής Δικονομίας, του Κώδικα 
Πολιτικής Δικονομίας και άλλες διατάξεις". 

2. Την ανάγκη διασφάλισης της εύρυθμης και αποδοτικής 
λειτουργίαςτων Υπηρεσιώντου Υπουργείου Δικαιοσύνης και 
της ταχείας διεκπεραίωσης των υποθέσεων που ανατίθενται 
σ’ αυτές. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Μεταβιβάζουμε στο Γενικό Γραμματέα, στους Γενικούς Δι¬ 
ευθυντές, στους Προϊσταμένους Διευθύνσεων και Τμημάτων 
της Κεντρικής Υπηρεσίας του Υπουργείου Δικαιοσύνης κα¬ 
θώς και στους Προϊσταμένους των Περιφερειακών Υπηρε¬ 
σιών αυτού, τις κατωτέρω αρμοδιότητες: 

Άρθρο 1 

Στο Γ ενικό Γ ραμματέα του Υπουργείου Δικαιοσύνης, 
για θέματα που αφορούν: 

1. Την ανάθεση εντολής στο Γ ραφείο Νομικού Συμβούλου 
του Υπουργείου Δικαιοσύνης για την υποστήριξη των απόψε¬ 
ων και συμφερόντων του Δημοσίου επί αιτήσεων ακύρωσης 
ή προσφυγών ενώπιον του Συμβουλίου της Επικράτειας και 
των Τακτικών Διοικητικών και Πολιτικών Δικαστηρίων. 


2. Τα ερωτήματα με τα οποία παραπέμπονται για γνωμοδό¬ 
τηση ή μελέτη υπηρεσιακά θέματα στο Γραφείο Νομικού 
Συμβούλου του Υπουργείου Δικαιοσύνης ή άλλη Δημόσια 
Αρχή, που έχει τέτοια αρμοδιότητα. 

3. Τις απαντήσεις σε ερωτηματολόγια Διεθνών Οργανι¬ 
σμών εφόσον τα στοιχεία δεν ανάγονται σε επίπεδα γενικό¬ 
τερης κυβερνητικής πολιτικής. 

4. Τα έγγραφα που αφορούντον οργανωτικό συντονισμό των 
διοικητικών δράσεων που ασκούνται από τις κατά περίπτωση 
εμπλεκόμενες, λόγω συντρέχουσας αρμοδιότητας, υπηρεσίες 
του Υπουργείου Δικαιοσύνης, όταν αυτές υπάγονται σε περισ¬ 
σότερες της μιας Γ ενικές Διευθύνσεις, καθώς και τις απαντή¬ 
σεις σε αιτήματα που αφορούν θέματα αρμοδιότητας περισ- 
σοτέρωντης μιας Γενικών Διευθύνσεων του Υπουργείου. 

5. Τις αποφάσεις σύστασης και συγκρότησης των Υπηρε¬ 
σιακών Συμβουλίωντων Ν.Π.Δ.Δ. αρμοδιότητας Υπουργείου 
Δικαιοσύνης. 

6. Τις αποφάσεις συγκρότησης των Διοικητικών Συμβου¬ 
λίων των Ν.Π.Δ.Δ. αρμοδιότητας Υπουργείου Δικαιοσύνης 
πλην του ΤΑΧΔΙΚ, της Εθνικής Σχολής Δικαστών και των Ιν¬ 
στιτούτων Δικαίου. 

7. Τις αποφάσεις συγκρότησης Επιτροπών για εξέταση της 
ψυχικής υγείας των υποψηφίων σπουδαστών της Εθνικής 
Σχολής Δικαστών και των Ειρηνοδικών. 

8. Τις εντολές για μετακίνηση στο εσωτερικό των ειδικών 
συμβούλων, ειδικών συνεργατών, μετακλητών και αποσπα¬ 
σμένων υπαλλήλων του πολιτικού γραφείου του Υπουργού 
Δικαιοσύνης. 

9. Τις εντολές για μετακίνηση δικαστικών λειτουργών εκτός 
έδρας στο εσωτερικό καθώς και τις αποφάσεις έγκρισης με- 
τακινήσεωντων ανωτέρω καθ’ υπέρβαση των καθοριζομένων 
ημερών. 

10. Τις εντολές για μετακίνηση στο εξωτερικό των Ιατροδι¬ 
καστών, των Προϊσταμένων Τμημάτων, των υπαλλήλων υπη¬ 
ρεσιών αρμοδιότητας του Υπουργείου Δικαιοσύνης και των 
δικαστικών υπαλλήλων. 

11. Τα ερωτήματα προς την Ολομέλεια του Πρωτοδικείου 
για τη σύσταση Υποθηκοφυλακείου ή Συμβολαιογραφείου ή 
υπαγωγή Δήμων από ένα σε άλλο Υποθηκοφυλακείο ή μετα¬ 
φορά θέσης συμβολαιογράφου ή ανάθεση έργων υποθηκο¬ 
φύλακα σε συμβολαιογράφο. 

12. Τα ερωτήματα στο αρμόδιο Υπηρεσιακό Συμβούλιο για 
τη μετακίνηση συμβολαιογράφου μετά από μεταφορά της 
έδρας του. 

13. Τα ερωτήματα προς το Συμβούλιο Εφετών για μετάθε¬ 
ση συμβολαιογράφου. 

14. Την απόφαση με την οποία παρακρατούνται υπέρ Συμ¬ 
βολαιογραφικών Συλλόγων ποσοστά δικαιωμάτων από κρα¬ 
τικά συμβόλαια. 

15. Τις αποφάσεις καθορισμού του παρακρατούμενου πο¬ 
σοστού της δικηγορικής αμοιβής που προκαταβάλλεται στον 
οικείο σύλλογο από αμοιβή των μελών του, σύμφωνα με τις 
διατάξεις των άρθρων 96 και 161 του Ν.Δ. 3026/1954 και των 
άρθρων 9 και 10 του Ν. 1093/1980 καθώς και καθορισμού του 
ποσοστού αμοιβής των δικηγόρων σύμφωνα με το άρθρο 22 
παρ.ΙΟτουΝ.1868/1989. 

16. Την παραγγελία για άσκηση πειθαρχικής δίωξης κατά 
συμβολαιογράφων, άμισθων Υποθηκοφυλάκων και δικαστι¬ 
κών επιμελητών. 

17. Το δικαίωμα άσκησης έφεσης κατά καταδικαστικής ή αθω¬ 
ωτικής απόφασης του Πειθαρχικού Συμβουλίου συμβολαιογρά¬ 
φων, άμισθων Υποθηκοφυλάκων και δικαστικών επιμελητών. 

18. Τα ερωτήματα και τις αποφάσεις για προαγωγή των Ια¬ 
τροδικαστών, μέχρι και του βαθμού Β' καθώς και τα ερωτή¬ 
ματα και τις αποφάσεις μετάθεσης και απόσπασης αυτών. 

19. Τα ερωτήματα για κατάρτιση πινάκων προακτέων των 
υπαλλήλων υπηρεσιών αρμοδιότητας Υπουργείου Δικαιοσύ¬ 
νης και δικαστικών υπαλλήλων καθώς και τις αποφάσεις προ¬ 
αγωγής αυτών. 

20. Τα ερωτήματα για επιλογή Προϊσταμένων Τμημάτων 
των υπηρεσιών αρμοδιότητας Υπουργείου Δικαιοσύνης και 
των Προϊσταμένων οργανικών μονάδων των δικαστικών υπη¬ 
ρεσιών, καθώς και τις αποφάσεις τοποθέτησης αυτών. 

21. Τα ερωτήματα και τις αποφάσεις για τη μονιμοποίηση 
των τακτικών και με σχέση εργασίας ιδιωτικού δικαίου αορί¬ 
στου χρόνου υπαλλήλων υπηρεσιών αρμοδιότητας Υπουρ¬ 
γείου Δικαιοσύνης και δικαστικών υπηρεσιών. 

22. Τα ερωτήματα και τις αποφάσεις για τοποθέτηση, έντα¬ 
ξη, μετάθεση, απόσπαση και μετάταξη των υπαλλήλων υπη¬ 
ρεσιών αρμοδιότητας Υπουργείου Δικαιοσύνης καθώς και 
τις αποφάσεις μετακίνησης των Προϊσταμένων Τμημάτων 
και των υπαλλήλων της Κεντρικής Υπηρεσίας του Υπουργεί¬ 
ου, εντός αυτής, πλην της τοποθέτησης και μετακίνησης των 
Γενικών Διευθυντών και Διευθυντών της Κεντρικής Υπηρε¬ 
σίας του Υπουργείου. 

23. Τα ερωτήματα για θέση σε δυνητική αργία και διαθεσι¬ 
μότητα λόγω υγείας, των υπαλλήλων υπηρεσιών αρμοδιότη¬ 
τας Υπουργείου Δικαιοσύνης καιτων δικαστικών υπαλλήλων, 
καθώς και τα ερωτήματα επαναφοράς αυτών. 

24. Τις αποφάσεις γιατη χορήγηση προσαυξήσεων στο βα¬ 
σικό μισθό στους δικαστικούς λειτουργούς. 

25. Τα έγγραφα για εκτέλεση πειθαρχικών αποφάσεων κα¬ 
τά δικαστικών λειτουργών. 

26. Την παραγγελία για άσκηση πειθαρχικής δίωξης δικα¬ 
στικών υπαλλήλων και επιμελητών δικαστηρίων, άσκηση 
έφεσης ή έγκριση θέσης στο αρχείο της δικογραφίας, μετά 
την προκαταρκτική εξέταση. 

27. Την προκήρυξη διαγωνισμού για την πλήρωση κενών 
οργανικών θέσεων δικαστικών επιμελητών. 

28. Τις αποφάσεις μετάθεσης και απόσπασης δικαστικών 
επιμελητών. 

29. Τις αποφάσεις χορήγησης των πάσης φύσεως αδειών 
στους Προϊσταμένους Γενικών Διευθύνσεων των υπηρεσιών 
αρμοδιότητας Υπουργείου Δικαιοσύνης και των δικαστικών 
υπηρεσιών. 

30. Τις αποφάσεις χορήγησης των εκπαιδευτικών αδειών 
στους Προϊσταμένους Τμημάτων και στους υπαλλήλους 
υπηρεσιών αρμοδιότητας Υπουργείου Δικαιοσύνης και δικα¬ 
στικών υπηρεσιών. 

31. Τις αποφάσεις για πραγματοποίηση εκπαιδευτικών 
προγραμμάτων που αφορούν τους υπαλλήλους υπηρεσιών 
αρμοδιότητας Υπουργείου Δικαιοσύνης. 

32. Τις αποφάσεις έγκρισης συμμετοχής των υπαλλήλων 
υπηρεσιών αρμοδιότητας Υπουργείου Δικαιοσύνης στα εκ¬ 
παιδευτικά και επιμορφωτικά προγράμματα του ΙΝ.ΕΠ ή άλ¬ 
λων φορέων. 


33. Τις αποφάσεις ορισμού του διδακτικού προσωπικού 
της Σχολής του Προσωπικού Φύλαξης και άλλων εκπαιδευτι¬ 
κών προγραμμάτων. 

34. Τα ερωτήματα και τις αποφάσεις γιατη χορήγηση άδει¬ 
ας άσκησης ιδιωτικού έργου ή εργασίας, με αμοιβή, στους 
υπαλλήλους υπηρεσιών αρμοδιότητας Υπουργείου Δικαιο¬ 
σύνης και στους δικαστικούς υπαλλήλους. 

35. Την απόφαση κατανομής των θέσεων του άρθρου 20 
του Ν.Δ.1017/1971. 

36. Τις πράξεις σχετικά με την υπερωριακή απασχόληση 
του προσωπικού αρμοδιότητας Υπουργείου Δικαιοσύνης και 
του προσωπικού του ΤΑ.Χ.ΔΙΚ. 

37. Τις εντολές για διενέργεια διαχειριστικού ελέγχου και 
τις καταλογιστικές αποφάσεις για διαπιστωθέντα χρηματικά 
ελλείμματα ή απώλειες κάθε είδους υλικού. 

38. Την έγκριση καταστροφής αχρήστου αρχειακού υλικού 
Δικαστικών Καταστημάτων και Υπηρεσιών. 

39. Τις πράξεις έγκρισης πιστώσεων για ικανοποίηση αιτη¬ 
μάτων από τον τακτικό προϋπολογισμό ή ειδικούς λογαρια¬ 
σμούς από του ποσού των 30.000.001 δραχμών μέχρι του πο¬ 
σού των 100.000.000 δραχμών. 

40. Τις αποφάσεις διενέργειας διαγωνισμών που αφορούν 
προμήθειες, μισθώσεις, εκμισθώσεις, αγορές, εκποιήσεις 
ακινήτων ή προϊόντων και εκτέλεση εργασιών γενικά, από πι¬ 
στώσεις του κρατικού προϋπολογισμού ή ειδικών λογαρια¬ 
σμών από του ποσού των 30.000.001 δραχμών μέχρι του πο¬ 
σού των 100.000.000 δραχμών. 

41. Τις προτάσεις προς το ΤΑ.Χ.ΔΙΚ. για την έγκριση πι¬ 
στώσεων από του ποσού των 30.000.001 δραχμών μέχρι του 
ποσού των 100.000.000 δραχμών, για την εκπλήρωση των 
σκοπών του Ταμείου. 

42. Τις αποφάσεις συγκρότησης επιτροπών, σύντμησης 
προθεσμιών, διενέργειας διαγωνισμών, κύρωσης των πρα¬ 
κτικών αυτών και τις συμβάσεις για προμήθεια και εκποίηση 
γενικά υλικών από το ποσό των 50.000.001 δραχμών και άνω. 

43. Τα έγγραφα προς το Γενικό Λογιστήριο του Κράτους με 
τα οποία ζητείται η αυξομείωση πιστώσεων του τακτικού 
προϋπολογισμού και αύξηση του ποσοστού διάθεσης από 
του ποσού των 50.000.001 δραχμών και άνω. 

44. Την Κατάρτιση Γενικού Απολογισμού (πίνακας) των λο¬ 
γαριασμών: "Κεφάλαια Εργασίας Κρατουμένων" και "Δαπάνες 
Θεραπείας Απεξάρτησης Ατόμων από Ναρκωτικές Ουσίες". 

45. Τις αποφάσεις διανομής των τόκων του λογαριασμού 
"Βοήθημα Σοφίας Πολυζωΐδου" στους αποφυλακιζομένους, 
από τα Σωφρονιστικά Καταστήματα, άπορους ανηλίκους. 

46. Τις αποφάσεις για τη μεταγωγή ή μη κρατουμένων, για 
λόγους υγείας, κατεπείγοντος και που συνδέονται με τη Δη¬ 
μόσια Τάξη ή την ασφάλεια της Χώρας. 

47. Τα έγγραφα με τα οποία εγκρίνεται η μεταφορά κατα¬ 
δίκων στη χώρα τους, για να εκτίσουντο υπόλοιπο της ποινής 
τους. 

48. Τις αποφάσεις χορήγησης ηθικών αμοιβών ή άλλων 
βραβεύσεων σε κρατούμενους. 

49. Τις αποφάσεις με τις οποίες καταργείται πειθαρχική 
κύρωση που έχει επιβληθεί σε κρατούμενο. 

50. Την εντολή για διενέργεια οικονομικού και διαχειριστι¬ 
κού ελέγχου στα Καταστήματα Κράτησης και στα Ιδρύματα 
Αγωγής Ανηλίκων. 

51. Τις συμφωνίες των απαιτουμένων "εταιρικών σχέσεων" 
μεταξύ Υπουργείου Δικαιοσύνης και άλλων φορέων, για την 
ανάπτυξη και υλοποίηση προγραμμάτων επαγγελματικής 
κατάρτισης κρατουμένων, αποφυλακισμένων και ανηλίκων 
παραβατών του νόμου, που χρηματοδοτούνται από την Ευ¬ 
ρωπαϊκή Ένωση. 

52. Τα έγγραφα και τις αποφάσεις για έγκριση συμμετοχής 
υπαλλήλων Υπουργείου Δικαιοσύνης, ως συνεργατών, στα 
προγράμματα κατάρτισης κρατουμένων, αποφυλακισμένων 

και ανηλίκων παραβατών του νόμου, που αναπτύσσονται με 
άλλους φορείς. 

53. Τη μέριμνα για τη σύνταξη περιοδικών εκθέσεων σχετι¬ 
κά με τη πρόοδο της Δ/νσης και γενικότερα της ΠΣΕΑ και την 
υποβολή τους στο Υπουργείο Εθνικής Άμυνας. 

54. Τη σύνταξη προτάσεων προς το Κ.Υ.Σ.Ε.Α. μέσω του 
Υπουργείου Εθνικής Άμυνας σχετικά μετά μέτρα που πρέπει να 
λαμβάνονται κάθε φορά για την προώθηση της ΠΣΕΑ, εφόσον 
απαιτείται σύμπραξη περισσοτέρων Υπουργείων. 

55. Τη μέριμνα για την εκπαίδευση και την ενημέρωση του 
προσωπικού σε θέματα ΠΣΕΑ. 

56. Τη ρύθμιση κάθε άλλου θέματος που έχει σχέση με την 
Πολιτική Κινητοποίηση και την Πολιτική Άμυνα. 

57. Την οργάνωση, καθοδήγηση και κινητοποίηση των πο¬ 
λιτικών δυνάμεων των υπηρεσιών αρμοδιότητας του Υπουρ¬ 
γείου Δικαιοσύνης για την προστασία τους από πάσης φύσης 
εχθρικές προσβολές και αντιμετώπιση κάθε είδους κατα¬ 
στροφών. 

58. Τη λήψη μέτρων ασφάλειας καιπυρασφάλειαςτου υλικού 
και των εγκαταστάσεων των Υπηρεσιών του Υπουργείου μας. 

Άρθρο 2 

Στους Γενικούς Διευθυντές 
για θέματα που αφορούν: 

1. Τις απαντήσεις σε αιτήματα που αφορούν θέματα αρμο¬ 
διότητας περισσοτέρων της μιας Διευθύνσεων της αυτής Γ ε¬ 
νικής Διεύθυνσης. 

2. Τα έγγραφα μετά οποία ζητούνται απόψεις από άλλες Δη¬ 
μόσιες Υπηρεσίες για θέματα γενικής φύσεως καθώς καιτα έγ¬ 
γραφα με τα οποία δίδονται απαντήσεις σε ερωτήματα Υπηρε¬ 
σιών ή Νομικών Προσώπων, εφόσον είναι νομολογιακά λυμένα. 

3. Τις αποφάσεις κατανομής και ανακατανομής των οργα¬ 
νικών θέσεων του προσωπικού των Εμμίσθων Υποθηκοφυλα¬ 
κείων. 

4. Την απόφαση με την οποία καθορίζεται, κατά Ειρηνοδι¬ 
κείο, ο αριθμός των συμβολαιογράφων, που παραμένουν υπο¬ 
χρεωτικά στην έδρα τους κατά τους θερινούς μήνες. 

5. Την απόφαση με την οποία ορίζονται οι ώρες εργασίας 
των Συμβολαιογραφείων. 

6. Τις αποφάσεις χορήγησης άδειας σε ομογενείς, να διο¬ 
ριστούν δικηγόροι. 

7. Τις αντικρούσεις των ασκουμένων στο Συμβούλιο της Επι¬ 
κράτειας και στα Τακτικά Διοικητικά Δικαστήρια αιτήσεων ακυ¬ 
ρώσεων ή προσφυγών δικαστικών λειτουργών και υπαλλήλων 
των υπηρεσιών αρμοδιότητας Υπουργείου Δικαιοσύνης. 

8. Τις αποφάσεις για τη χορήγηση των πάσης φύσεως αδει¬ 
ών, πλην των εκπαιδευτικών στους δικαστικούς λειτουργούς, 
από του βαθμού του Συμβούλου της Επικράτειας, του Προέ¬ 
δρου Εφετών και Εισαγγελέων Εφετών και άνω, στους Προϊ¬ 
σταμένους των Ιατροδικαστικών Υπηρεσιών, στους Διευθυ¬ 
ντές της Κεντρικής Υπηρεσίας και στους Διευθυντές των λοι¬ 
πών Υπηρεσιών αρμοδιότητας Υπουργείου Δικαιοσύνης, πλην 
γραμματείας δικαστηρίων. 

9. Τις εντολές για τη μετακίνηση Ιατροδικαστών και υπαλ¬ 
λήλων αρμοδιότητας του Υπουργείου Δικαιοσύνης, εκτός 
έδρας στο εσωτερικό της χώρας καθώς και την έγκριση με¬ 
τακίνησης των ανωτέρω, καθ’ υπέρβαση των εκάστοτε καθο- 
ριζομένων ημερών κάθε κατηγορίας. 

10. Τις προτάσεις για πραγματοποίηση διυπουργικών εκ¬ 
παιδευτικών προγραμμάτων για τους υπαλλήλους υπηρε¬ 
σιών αρμοδιότητας Υπουργείου Δικαιοσύνης. 

11. Τις πράξεις καθορισμού των τελικών ποσών αμοιβής 
πραγματογνωμόνων. 

12. Τις αποφάσεις έγκρισης των προϋπολογισμών, τροπο¬ 
ποίησης αυτών και των απολογισμών των Ν.Π.Δ.Δ., που επο¬ 
πτεύονται από το Υπουργείο Δικαιοσύνης, πλην του ΤΑ.Χ.ΔΙ Κ., 
του Ινστιτούτου Δημοσίου Διεθνούς Δικαίου και Διεθνών Σχέ¬ 


σεων, του Ελληνικού Ινστιτούτου, του Διεθνούς και Αλλοδα¬ 
πού Δικαίου και των Εταιρειών Προστασίας Ανηλίκων. 

13. Τις αποφάσεις ανάληψης πιστώσεων από τον τακτικό 
προϋπολογισμό σύμφωνα μετά εκάστοτε οριζόμενα από τον 
Υπουργό Οικονομικών ποσοστά διάθεσης, από του ποσού 
των 50.000.001 δραχμών και άνω. 

14. Τις πράξεις έγκρισης πιστώσεων για ικανοποίηση αιτη¬ 
μάτων από τον τακτικό προϋπολογισμό ή ειδικούς λογαρια¬ 
σμούς από του ποσού των 15.000.001 δραχμών μέχρι του πο¬ 
σού των 30.000.000 δραχμών. 

15. Τις αποφάσεις διενέργειας διαγωνισμών που αφορούν 
προμήθειες, μισθώσεις, εκμισθώσεις, αγορές, εκποιήσεις 
ακινήτων ή προϊόντων και εκτέλεση εργασιών γενικά, από πι¬ 
στώσεις του κρατικού προϋπολογισμού ή ειδικών λογαρια¬ 
σμών από του ποσού των 15.000.001 δραχμών μέχρι του πο¬ 
σού των 30.000.000 δραχμών. 

16. Τις προτάσεις προς το ΤΑ.Χ.ΔΙΚ. για έγκριση πιστώσεων 
από του ποσού των 15.000.001 δραχμών μέχρι του ποσού των 
30.000.000 δραχμών, για εκπλήρωση των σκοπώντου Ταμείου. 

17. Τις αποφάσεις συγκρότησης επιτροπών σύντμησης 
προθεσμιών, διενέργειας διαγωνισμών, κύρωσης των πρα¬ 
κτικών αυτών και τις συμβάσεις για προμήθεια και εκποίηση 
γενικά υλικών, απότου ποσού των 15.000.001 δραχμών μέχρι 
του ποσού των 50.000.000 δραχμών. 

18. Τα έγγραφα προςτο Γ ενικό Λογιστήριο του Κράτους με 
τα οποία ζητείται η αυξομείωση πιστώσεων του τακτικού 
προϋπολογισμού και η αύξηση του ποσοστού διάθεσης από 
του ποσού των 30.000.001 δραχμών μέχρι του ποσού των 
50.000.000 δραχμών κατά κωδικό αριθμό. 

19. Τις προτάσεις για άρση φραγής τηλεφωνικών συνδέ¬ 
σεων υπηρεσιών αρμοδιότητας Υπουργείου Δικαιοσύνης, 
επί μονίμου βάσεως. 

20. Την εντολή για διενέργεια τακτικής ή έκτακτης επιθεώ¬ 
ρησης των Καταστημάτων Κράτησης και Ιδρυμάτων Αγωγής 
Ανηλίκων, από τους αρμόδιους επιθεωρητές. 

21. Την εντολή για διενέργεια τακτικής ή έκτακτης επιθεώ¬ 
ρησης των Υπηρεσιών Επιμελητών Ανηλίκων από τους Περι¬ 
φερειακούς Επιθεωρητές Υπηρεσιών Επιμελητών Ανηλίκων 
(άρθρο 18 Π.Δ.49/1976). 

22. Τα έγγραφα με τα οποία ζητούνται από τις αρχές ξένων 
χωρών πληροφορίες, για τη λήψη απόφασης μεταφοράς κα¬ 
ταδίκων στη χώρα τους. 

23. Τα έγγραφα προς τις αρμόδιες υπηρεσίες της Ελληνι¬ 
κής Αστυνομίας και, όταν απαιτείται, προς το Υπουργείο Δη¬ 
μόσιας Τάξης που αφορούν τη συμπλήρωση της δύναμης 
εξωτερικών φρουρών φυλακών του Κράτους και την αντικα¬ 
τάσταση των αξιωματικών της Ελληνικής Αστυνομίας, που 
κρίνονται ακατάλληλοι για την άσκηση των καθηκόντων τους 
για οποιαδήποτε αιτία. 

24. Τα ερωτήματα προς το Συμβούλιο Σωφρονιστικών Υπο¬ 
θέσεων. 

25. Τις αποφάσεις έγκρισης των γεωργικών προϋπολογι¬ 
σμών των Αγροτικών Φυλακών, Σωφρονιστικών Καταστημά¬ 
των και Ιδρυμάτων Αγωγής Ανηλίκων. 

26. Τα έγγραφα που αφορούν τη διοικητική, οικονομική, γε- 
ωργοτεχνική, υγειονομική και κοινωνικής εργασίας επιθεώ¬ 
ρηση των Καταστημάτων Κράτησης και Ιδρυμάτων Αγωγής 
Ανηλίκων. 

27. Τις εγκρίσεις επισκέψεων ερευνητών, φοιτητών, σπου¬ 
δαστών, δημοσιογράφων, εκπροσώπων κοινωνικών φορέων 
κ.λ.π., στα Καταστήματα Κράτησης και στα Ιδρύματα Αγω¬ 
γής Ανηλίκων. 

28. Τις αποφάσεις ορισμού των υπαλλήλωντου κλάδου ΔΕ 
Φύλαξης και Προσωπικού Εξωτερικής Φρούρησης που πα¬ 
ρακολουθούν το πρόγραμμα της Σχολής του Προσωπικού 
Φύλαξης. 

29. Τις αποφάσεις για έγκριση συμμετοχής κρατουμένων 

σε προγράμματα εκπαίδευσης και επαγγελματικής κατάρτι¬ 
σης, που υλοποιούνται από το Υπουργείο Δικαιοσύνης και 
άλλους κρατικούς ή μη φορείς. 

30. Τα έγγραφα για παροχή τεχνικής βοήθειας όσον αφο¬ 
ρά τη διαχείριση προγραμμάτων. 

31. Τις απαντήσεις σχετικώς με τα τεχνικά δελτία των προ¬ 
γραμμάτων. 

32. Τα έγγραφα που αφορούν τον οργανωτικό συντονισμό 
των διοικητικών δράσεων που ασκούνται από τις κατά περίπτω¬ 
ση εμπλεκόμενες, λόγω συντρέχουσας αρμοδιότητας, υπηρε¬ 
σίες του Υπουργείου Δικαιοσύνης, όταν αυτές υπάγονται σε πε¬ 
ρισσότερες της μιαςΔιευθύνσειςτης ίδιας Γενικής Διεύθυνσης. 

33. Τα έγγραφα προς το Γενικό Λογιστήριο του Κράτους, 
για έκδοση της κατά το Σύνταγμα έκθεσης επί νομοσχεδίων 
και τροπολογιών. 

34. Τα έγγραφα προς συναρμόδια Υπουργεία για συνυπο- 
γραφή σχεδίων νόμων και τροπολογιών. 

Άρθρο 3 

Στους Προϊσταμένους των Διευθύνσεων 
για θέματα που αφορούν: 

1. Τα έγγραφα τα οποία απευθύνονται σε άλλη Διεύθυνση 
του Υπουργείου όταν η μεταξύ τους αλληλογραφία κρίνεται 
απαραίτητη. 

2. Την έγκριση χορήγησης αντιγράφων από τα τηρούμενα 
στο αρχείο πρωτότυπα εμπιστευτικά έγγραφα και την επικύ¬ 
ρωση αυτών. 

3. Τα έγγραφα με τα οποία δίδονται απαντήσεις σε αιτή¬ 
σεις, υπομνήματα ή αναφορές παραπόνων πολιτών. 

4. Τα έγγραφα με τα οποία δίδονται απαντήσεις σε αιτή¬ 
σεις, υπομνήματα ή αναφορές κρατουμένων. 

5. Τη σύνταξη πράξεων θέσεως στο αρχείο υποθέσεων και 
εγγράφων. 

6. Τις ανακοινώσεις αποφάσεων της Κεντρικής Επιτροπής 
Μεταγωγών περί μεταγωγής ή μη κρατουμένων. 

7. Τις αποφάσεις αποδοχής παραιτήσεων των υπαλλήλων 
υπηρεσιών αρμοδιότητας Υπουργείου Δικαιοσύνης πλην 
Ν.Π.Δ.Δ. και απόλυσής τους από την υπηρεσία λόγω συ¬ 
μπλήρωσης 35ετίας και ορίου ηλικίας. 

8. Τις αποφάσεις για θέση σε αυτοδίκαια ή δυνητική αργία 
και επαναφορά στην υπηρεσία, επιβολής της ποινής της προ¬ 
σωρινής παύσης, έκπτωσης απάτην υπηρεσία, διαθεσιμότη¬ 
τας λόγω υγείας και απόλυσης λόγω υγείας, των υπαλλήλων 
υπηρεσιών αρμοδιότητας Υπουργείου Δικαιοσύνης και των 
δικαστικών υπαλλήλων. 

9. Τους πίνακες αρχαιότητας των δικαστικών λειτουργών, 
τις καταστάσεις του άρθρου 67 του ν.2812/2000 των δικαστι¬ 
κών υπαλλήλων καθώς και του άρθρου 86 του ν.2683/1999 
των υπαλλήλων της Κεντρικής Υπηρεσίας του Υπουργείου 
Δικαιοσύνης και των περιφερειακών υπηρεσιών αυτού. 

10. Τα έγγραφα παραπομπής των δικαστικών λειτουργών 
στη Δευτεροβάθμια Υγειονομική Επιτροπή, τα έγγραφα πα¬ 
ραπομπής στις Υγειονομικές Επιτροπές των υπαλλήλων της 
Κεντρικής Υπηρεσίας του Υπουργείου Δικαιοσύνης καθώς 
και των προϊσταμένων των υπηρεσιών αρμοδιότητας Υπουρ¬ 
γείου Δικαιοσύνης των αμίσθων Υποθηκοφυλάκων και των 
Συμβολαιογράφων. 

11. Τις αποφάσεις για τη χορήγηση ή μη των πάσης (ρύσε¬ 
ως αδειών, πλην των εκπαιδευτικών στους δικαστικούς λει¬ 
τουργούς μέχρι και του βαθμού του Παρέδρου του Συμβου¬ 
λίου της Επικράτειας, του Εφέτη και του Αντεισαγγελέα Εφε- 
τών και στους Ειρηνοδίκες, στους Υποθηκοφύλακες, στους 
Προϊσταμένους Τμημάτων και υπαλλήλους της Κεντρικής 
Υπηρεσίας καθώς και στο προσωπικό με σύμβαση εργασίας 
ιδιωτικού δικαίου. 

12. Τις αποφάσεις χορήγησης γονικής άδειας στους δικα¬ 
στικούς υπαλλήλους. 


13. Τα αναλυτικά προγράμματα διδασκαλίας εγκριθέντων 
εκπαιδευτικών προγραμμάτων και σεμιναρίων του Υπουργεί¬ 
ου Δικαιοσύνης. 

14. Τις αποφάσεις τοποθέτησης σπουδαστών για πρακτική 
άσκηση ή έρευνα σε υπηρεσίες αρμοδιότητας Υπουργείου 
Δικαιοσύνης. 

15. Τις εγκριτικές αποφάσεις για δημοσίευση στην Εφημε¬ 
ρίδα της Κυβερνήσεως πράξεων που αφορούν την υπηρε¬ 
σιακή κατάσταση των υπαλλήλων Ν.Π.Δ.Δ. αρμοδιότητας 
Υπουργείου Δικαιοσύνης. 

16. Τα έγγραφα με τα οποία δίδονται πληροφορίες και στοι¬ 
χεία προς το Ελεγκτικό Συνέδριο και τα Πολιτικά και Διοικη¬ 
τικά Δικαστήρια για την εκδίκαση προσφυγών ή αγωγών απο¬ 
ζημίωσης δικαστικών λειτουργών ή υπαλλήλων που ευρίσκο- 
νται ή μη στην υπηρεσία. 

17. Τα έγγραφα με τα οποία ανακοινώνονται, κοινοποιού¬ 
νται ή εκτελούνται Διατάγματα ή Υπουργικές Αποφάσεις που 
αφορούν δικαστικούς λειτουργούς εκτός Προέδρων Ανωτά- 
των Δικαστηρίων και Ειρηνοδικών. 

18. Τα έγγραφα με τα οποία ανακοινώνονται αποσπάσματα 
προεδρικών διαταγμάτων που αφορούντην απονομή χάριτος. 

19. Τις αποφάσεις διορισμού και αποχώρησης για οποιο- 
δήποτε λόγο από την Υπηρεσία, δικηγόρων, δικολάβων και 
δικαστικών επιμελητών καθώς και τις πράξεις με τις οποίες 
ρυθμίζονται υπηρεσιακές μεταβολές αυτών, τις εκπρόθε¬ 
σμες εγγραφές ασκουμένων δικηγόρων, καθώς και τις απο¬ 
φάσεις για παρακράτημα δικηγορικών αμοιβών από συμβό¬ 
λαια, απαλλοτριώσεις και συνδικίες, σύμφωνα με τις ισχύου- 
σες εκάστοτε διατάξεις. 

20. Τις αποφάσεις για τη ορκωμοσία των δικηγόρων στην 
αλλοδαπή. 

21. Τις πράξεις καθορισμού της εισφοράς των δικαστικών 
επιμελητών. 

22. Τ ις αποφάσεις διορισμού, μετάθεσης και αποχώρησης για 
οποιοδήποτε λόγο από την υπηρεσία, των συμβολαιογράφων 
και υποθηκοφυλάκων, πλην του διορισμού με επιλογή των ανω¬ 
τέρω, λόγω συμπλήρωσης του ορίου ηλικίας ή λόγω νόσου. 

23. Τις αποφάσεις μετακίνησης συμβολαιογράφων σε με- 
ταφερθείσα έδρα. 

24. Τις αποφάσεις για τη χορήγηση των πάσης φύσεως 
αδειών πλην κανονικών στους συμβολαιογράφους. 

25. Τις αποφάσεις συγκρότησης επιτροπής καταστροφής 
χαρτοσήμου σε έμμισθα Υποθηκοφυλακεία. 

26. Τις αποφάσεις διορισμού και διαγραφής αμίσθων επι¬ 
μελητών ανηλίκων. 

27. Τις αποφάσεις κατανομής επιδόματος εξόδων κίνησης 
σε άμισθους επιμελητές ανηλίκων. 

28. Τις αποφάσεις μεταβολής επωνύμου κατόπιν αιτήσεως 
του ενδιαφερομένου. 

29. Τις αποφάσεις για παρακράτημα ποσοστού αμοιβής 
των δικαστικών επιμελητών, που προβλέπεται στο άρθρο 48 
του ν.1210/1972. 

30. Τις αποφάσεις για την παράταση προθεσμίας εγγρα¬ 
φής των δικαστικών επιμελητών στα Μητρώα των Συλλόγων 
και των Εισαγγελιών και την παράταση της προθεσμίας για 
ορκωμοσία τους. 

31. Τις δημοσιευόμενες στην Εφημερίδα της Κυβερνήσεως 
πράξεις μετά αποτελέσματα των αρχαιρεσιών των συλλόγων 
συμβολαιογράφων, δικηγόρων και δικαστικών επιμελητών. 

32. Τις αποφάσεις για τη χορήγηση ενίσχυσης, από τον ει¬ 
δικό λογαριασμό, στους συμβολαιογράφους που εδρεύουν 
σε κωμοπόλεις κάτω των 5.000 κατοίκων. 

33. Τις αποφάσεις ανάληψης πιστώσεων από τον τακτικό 
προϋπολογισμό σύμφωνα με τα εκάστοτε οριζόμενα από τον 
Υπουργό Οικονομικών ποσοστά διάθεσης από του ποσού 
των 10.000.001 δραχμών μέχρι του ποσού των 50.000.000 
δραχμών. 

34. Τα έγγραφα προς το Γενικό Λογιστήριο του Κράτους με 
τα οποία ζητείται αυξομείωση πιστώσεων του τακτικού προ¬ 
ϋπολογισμού και η αύξηση του ποσοστού διάθεσης μέχρι 
του ποσού των 30.000.000 δραχμών κατά κωδικό αριθμό. 

35. Τις πράξεις έγκρισης πιστώσεων για ικανοποίηση αιτη¬ 
μάτων από τον τακτικό προϋπολογισμό ή ειδικούς λογαρια¬ 
σμούς από του ποσού των 8.000.001 δραχμών μέχρι του πο¬ 
σού των 15.000.000 δραχμών. 

36. Τις αποφάσεις διενέργειας διαγωνισμών που αφορούν 
προμήθειες, μισθώσεις, εκμισθώσεις, αγορές, εκποιήσεις 
ακινήτων ή προϊόντων και εκτέλεση εργασιών γενικά από πι¬ 
στώσεις του κρατικού προϋπολογισμού ή ειδικών λογαρια¬ 
σμών από του ποσού των 8.000.001 δραχμών μέχρι του πο¬ 
σού των 15.000.000 δραχμών. 

37. Τις προτάσεις προς το ΤΑ.Χ.ΔΙΚ. για έγκριση πιστώσεων 
από του ποσού των 8.000.001 δραχμών μέχρι του ποσού των 
15.000.000 δραχμών, για εκπλήρωση των σκοπώντου Ταμείου. 

38. Τις πράξεις έγκρισης πιστώσεων από τον τακτικό προ¬ 
ϋπολογισμό για αρτοτροφοδοσία κρατουμένων και προσω¬ 
πικού Καταστημάτων Κράτησης καθώς και καυσίμων για πα¬ 
ρασκευή συσσιτίου από του ποσού που απαιτείται η διενέρ¬ 
γεια τακτικού διαγωνισμού και άνω. 

39. Τις αποφάσεις έγκρισης των προϋπολογισμών, τροπο¬ 
ποίησης αυτών και των απολογισμών των Εταιρειών Προστα¬ 
σίας Ανηλίκων. 

40. Τις αποφάσεις συγκρότησης επιτροπών, σύντμησης 
προθεσμιών διενέργειας διαγωνισμών, κύρωσης των πρακτι¬ 
κών αυτών και τις συμβάσεις για προμήθεια και εκποίηση γε¬ 
νικά προϊόντων από του ποσού των 8.000.001 δραχμών μέχρι 
του ποσού των 15.000.000 δραχμών. 

41. Τα διάφορα έγγραφα για τη χορήγηση από το Υπουρ¬ 
γείο Εμπορίου εξουσιοδοτήσεων διενέργειας προμηθειών 
από τις Υπηρεσίες του Υπουργείου Δικαιοσύνης. 

42. Τις αποφάσεις ανάληψης δαπανών και έγκρισης πιστώ¬ 
σεων σχετικά με την κρατική επιχορήγηση που παίρνουν τα 
Ν.Π.Δ.Δ. που εποπτεύονται από το Υπουργείο Δικαιοσύνης. 

43. Τις αποφάσεις εκκαθάρισης και τις εντολές πληρωμής 
των αποδοχών όλωντων υπαλλήλων που υπηρετούν στην Κε¬ 
ντρική Υπηρεσία του Υπουργείου Δικαιοσύνης, καθώς καιτων 
λοιπών υπαλλήλων αρμοδιότητας Υπουργείου Δικαιοσύνης, 
οι οποίοι πληρώνονται με το νέο σύστημα μέσω Τραπεζών. 

44. Τις πράξεις αναγνώρισης δαπανών ως εξόδων του Δη¬ 
μοσίου, από του ποσού που απαιτείται η διενέργεια τακτικού 
διαγωνισμού και άνω. 

45. Τις αποφάσεις ορισμού των Υπολόγων και Διαχειριστών. 

46. Τις εγκρίσεις διανομής υφάσματος και καταβολής εξό¬ 
δων ραφής στολών, του προσωπικού υπηρεσιών αρμοδιότη¬ 
τας Υπουργείου Δικαιοσύνης, σε περίπτωση αποτυχίας του 
διαγωνισμού, καθώς και τον καθορισμό του ύψους των εξό¬ 
δων ραφής για κάθε περίπτωση. 

47. Τα έγγραφα προς το Υπουργείο Προεδρίας της Κυβέρ¬ 
νησης με τα οποία ζητείται η έγκριση κίνησης των κρατικών 
αυτοκινήτων του Υπουργείου Δικαιοσύνης εκτός των ορίων 
του νομού Αττικής, η έγκριση κατανάλωσης καυσίμων των 
αυτοκινήτων πέραν των δικαιουμένων καθώς και η απόσυρ¬ 
σή τους από την κυκλοφορία. 

48. Τις αποφάσεις συγκρότησης επιτροπών αρμοδίων για 
την επισκευή, συντήρηση και προμήθεια ανταλλακτικών των 
κρατικών αυτοκινήτων. 

49. Τις προτάσεις προς το Υπουργείο Προεδρίας της Κυ¬ 
βέρνησης για άρση φραγής τηλεφωνικών συνδέσεων υπη¬ 
ρεσιών αρμοδιότητας Υπουργείου Δικαιοσύνης για περιορι¬ 
σμένο χρονικό διάστημα (περίοδος εκλογών, κ.λ.π.). 

50. Τις εγκρίσεις εγκαταστάσεων νέων τηλεφωνικών συν¬ 
δέσεων σε υπηρεσίες αρμοδιότητας Υπουργείου Δικαιοσύ¬ 
νης, καθορισμού ανώτατου ορίου τηλεφωνικών μονάδων για 
κάθε τηλεφωνική σύνδεση, μεταφορά τηλεφωνικών συνδέ¬ 


σεων καθώς και τις πράξεις καταλογισμού σε βάρος των 
υπευθύνων τηλεφωνικών συνδέσεων λόγω υπέρβασης του 
ανώτατου ορίου τηλεφωνικών μονάδων. 

51. Τις αποφάσεις: α)καθορισμού παγίων χορηγημάτων 
γραφικής ύλης, καθαριότητας και θέρμανσης των υπηρεσιών 
αρμοδιότητας Υπουργείου Δικαιοσύνης, β)σύστασης παγίων 
προκαταβολών, αύξησης, μείωσης και κατάργησης αυτών. 

52. Τις αποφάσεις διάθεσης, εκποίησης ή καταστροφής 
των δημευομένων πειστηρίων. 

53. Τις αποφάσεις για τη χορήγηση συσσιτίου σε χρήμα, 
στο προσωπικό των Καταστημάτων Κράτησης και των Ιδρυ¬ 
μάτων Αγωγής Ανηλίκων. 

54. Τα έγγραφα ελέγχου των μηνιαίων διαχειριστικών στοι¬ 
χείων και των γεωργικών απολογισμών των Καταστημάτων 
Κράτησης και Ιδρυμάτων Αγωγής Ανηλίκων. 

55. Τις εντολές πληρωμής και προπληρωμής δαπανών εις 
βάρος του λογαριασμού ΚΕΚ ή άλλου ειδικού Τραπεζικού λο¬ 
γαριασμού υπέρ των κρατουμένων προς την Εθνική Τράπεζα 
Ελλάδος που θα προσυπογράφονται και από τον Προϊστάμε¬ 
νο του Τμήματος Επαγγελματικής Κατάρτισης, Οργάνωσης 
της Εργασίας των Κρατουμένων και Κοινωνικής Επανέντα¬ 
ξης Αποφυλακιζομένων. 

56. Τις αποφάσεις για αυξομείωση των θέσεων των εργα¬ 
ζομένων κρατουμένων στα Καταστήματα Κράτησης. 

57. Τις αποφάσεις καθορισμού δωρήματος και ημερομι¬ 
σθίου στους εργαζόμενους κρατούμενους και τροφίμους. 

58. Τις αποφάσεις για τη χορήγηση προϊόντος παραγωγής 
του Καταστήματος Κράτησης για τη βελτίωση του συσσιτίου 
των εργαζομένων κρατουμένων. 

59. Τη θεώρηση των κατά μήνα δαπανών και εισπράξεων 
κάθε Καταστήματος Κράτησης ή Ιδρύματος Αγωγής Ανηλί¬ 
κων που διαχειρίζεται χρήματα του λογαριασμού ΚΕΚ. 

60. Τις προτάσεις για τη λήψη μέτρων όσον αφορά την εξω¬ 
τερική φρούρηση των Καταστημάτων Κράτησης για την 
ασφαλή φύλαξη των κρατουμένων σ’ αυτά και των νοσηλευ- 
ομένων στα νοσοκομεία. 

61. Τις προτάσεις προς την αρμόδια Διεύθυνση του Υπουρ¬ 
γείου Δικαιοσύνης για διορισμό ιατροδικαστή, σε περίπτωση 
νοσηλευομένων κρατουμένων σε Θεραπευτικά Καταστήμα¬ 
τα επί μακράν χρόνο, προκειμένου να αποφανθεί για τη συ¬ 
νέχιση ή μη της παραμονής σ’ αυτά. 

62. Τις αποφάσεις για θέση ανηλίκων υπό διοικητική επιμέ¬ 
λεια ή άρση της επιμέλειας. 

63. Ταέγγραφαπου αφορούν την εκτέλεση αίτησης για δι¬ 
καστική συνδρομή γενικά για ποινικές υποθέσεις ελληνικών 
ή αλλοδαπών δικαστικών αρχών. 

64. Τα έγγραφα με τα οποία διαβιβάζονται εκθέσεις εκ¬ 
προσώπων του Υπουργείου Δικαιοσύνης στην Ευρωπαϊκή 
Ένωση και σε άλλους Διεθνείς Οργανισμούς. 

65. Τα έγγραφα με τα οποία δίδονται απαντήσεις σε ερω¬ 
τήματα των οργάνων της Ευρωπαϊκής Ένωσης ή της Μόνι¬ 
μης Ελληνικής αντιπροσωπείας, που αφορούν θέματα για τα 
οποία ήδη έχουν δοθεί λύσεις. 

66. Τις αποφάσεις για την εκποίηση ή καταστροφή του 
άχρηστου υλικού των υπηρεσιών αρμοδιότητας Υπουργείου 
Δικαιοσύνης. 

67. Τα έγγραφα για την επίλυση θεμάτων σχετικών με την 
έκδοση εκζητουμένων προσώπων. 

68. Τα έγγραφα-αλληλογραφία για εκτελεστικές ενέργειες. 

69. Τις απαντήσεις με πληροφορίες για την οικονομική και 
φυσική πρόοδο των προγραμμάτων. 

70. Τα έγγραφα που αφορούν τον οργανωτικό συντονισμό 
των διοικητικών δράσεων που ασκούνται από περισσότερα 
του ενός τμήματα της ίδιας Διεύθυνσης. 

71. Τα έγγραφα με τα οποία παρέχονται σε άλλες υπηρε¬ 
σίες στατιστικά στοιχεία επί των εκτελουμένων προγραμμά¬ 
των. 

Στον Προϊστάμενο της Διεύθυνσης 
Τεχνικής Υπηρεσίας: 

1. Τις γνωμοδοτήσεις για την καταλληλότητα των οικοπέ¬ 
δων ανέγερσης δικαστικών κτιρίων και κτιρίων για αγορά ή 
ενοικίαση. 

2. Τα κτιριολογικά προγράμματα των δικαστικών κτιρίων. 

3. Τη σύνταξη τεχνικών προδιαγραφών για τα οικόπεδα. 

Στον Διευθυντή της Υπηρεσίας Εξωτερικής Φρούρησης 
Φυλακών και Σωφρονιστικών Καταστημάτων: 

1. Τις προτάσεις για τη λήψη μέτρων βελτίωσης των συν¬ 
θηκών διαβίωσης και εκτέλεσης της υπηρεσίας στις εξωτερι¬ 
κές φρουρές Καταστημάτων Κράτησης, των ανδρώντης Ελ¬ 
ληνικής Αστυνομίας. 

2. Τα έγγραφα που αφορούν την πειθαρχία, εκπαίδευση, 
εμφάνιση, υγιεινή κατάσταση και εκτέλεση των υπηρεσιακών 
καθηκόντωντου αποσπασμένου, στην Υπηρεσία Εξωτερικής 
Φρούρησης Φυλακών και Σωφρονιστικών Καταστημάτων και 
στις εξωτερικές φρουρές, προσωπικού της Ελληνικής Αστυ¬ 
νομίας. 

3. Τα έγγραφα προς τις αρμόδιες υπηρεσίες της Ελληνικής 
Αστυνομίας και όταν απαιτείται προς το Υπουργείο Δημόσιας 
Τάξης, που αφορούν την αντικατάσταση των κατώτερων 
αστυνομικών, που κρίνονται ακατάλληλοι για την άσκηση των 
καθηκόντων τους για οποιαδήποτε αιτία. 

Άρθρο 4 

Στους Προϊσταμένους Τμημάτων 
για θέματα που αφορούν: 

1. Τα προπαρασκευαστικά και διαβιβαστικά έγγραφα κα¬ 
θώς και τα έγγραφα που αφορούν υποθέσεις για τις οποίες 
δεν απαιτείται ιδιαίτερη αποφασιστική αρμοδιότητα. 

2. Τα έγγραφα μετά οποία δίδονται απαντήσεις και πληρο¬ 
φορίες σε θέματα τα οποία έχουν ήδη επιλυθεί με προηγού¬ 
μενες εγκυκλίους ή έγγραφα του Υπουργού ή του Γενικού 
Γραμματέα ή Γενικού Διευθυντή του Υπουργείου Δικαιοσύ¬ 
νης, εκτός των περιπτώσεων επανεξέτασης αιτήσεων υπο¬ 
μνημάτων, αναφορών ή καταγγελιών πολιτών κατά ενεργει¬ 
ών ή απαντήσεων τούτων. 

3. Τις περιλήψεις αποφάσεων ή διαταγμάτων που απο- 
στέλλονται στο Εθνικό Τυπογραφείο για δημοσίευση στην 
Εφημερίδα της Κυβερνήσεως. 

4. Τα υπομνηστικά έγγραφα προς τις δικαστικές ή δημό¬ 
σιες αρχές τα Νομικά Πρόσωπα και τους ιδιώτες, τα οποία 
αφορούν υποθέσεις για τις οποίες δεν απαιτείται ιδιαίτερη 
αποφασιστική αρμοδιότητα. 

5. Τα διαδικαστικού περιεχομένου έγγραφα που αφορούν 
συμπλήρωση στοιχείων αλληλογραφίας, καθώς και τα έγ¬ 
γραφα επιστροφής αναφορών που δεν υποβλήθηκαν ιεραρ¬ 
χικά ή αρμοδίως. 

6. Τα έγγραφα προς υπαλλήλους και ιδιώτες με τα οποία 
ζητούνται διευκρινίσεις ή συμπληρωματικά στοιχεία για υπο- 
βληθείσες αιτήσεις. 

7. Την επικύρωση των εξερχομένων της υπηρεσίας αντι¬ 
γράφων από τα τηρούμενα στο αρχείο πρωτότυπα αδιαβάθ- 
μητα έγγραφα. 

8. Τα πιστοποιητικά ή βεβαιώσεις που εκδίδονται μετά από 
αίτηση του ίδιου του ενδιαφερομένου για θέματα που μπο¬ 
ρούν να πιστοποιηθούν ή βεβαιωθούν από τα τηρούμενα 
στην υπηρεσία τους στοιχεία. 

9. Τα έγγραφα με τα οποία αποστέλλονται στις περιφερει¬ 
ακές και εξαρτώμενες από το Υπουργείο Δικαιοσύνης υπη¬ 
ρεσίες, βιβλία, έντυπα, κ.λ.π. 

10. Τις απαντήσεις με τις οποίες παρέχονται σε άλλες υπη¬ 
ρεσίες στατιστικά στοιχεία, αντίγραφα μελετών ή υποθέσεων. 

11. Τις απαντήσεις σε αναφορές πολιτών και έγγραφα υπη¬ 


ρεσιών Νομικών Προσώπων, σε θέματα για τα οποία έχει λά¬ 
βει θέση η υπηρεσία πλην αναφορών παραπόνων. 

12. Τα έγγραφα μετά οποία αποστέλλονται στο Εθνικό Τυ¬ 
πογραφείο για δημοσίευση πράξεις ή αποφάσεις των επο- 
πτευομένων από το Υπουργείο Δικαιοσύνης συλλόγων. 

13. Τα έγγραφα με τα οποία κοινοποιούνται οι καταστάσεις 
του άρθρου 67 του ν.2812/2000 και 86 του ν.2683/ 1999 κα¬ 
θώς και οι πίνακες αρχαιότητας. 

14. Τις πράξεις χορήγησης μισθολογικών κλιμακίων και 
επιδομάτων στους υπαλλήλους αρμοδιότητας Υπουργείου 
Δικαιοσύνης ανεξαρτήτως βαθμού, πλην Ν.Π.Δ.Δ. 

15. Τα έγγραφα με τα οποία διαβιβάζονται προς τα αρμό¬ 
δια υπηρεσιακά συμβούλια ενστάσεις ή προσφυγές δικαστι¬ 
κών λειτουργών καθώς και όλων των υπαλλήλων αρμοδιότη¬ 
τας Υπουργείου Δικαιοσύνης κατά πινάκων αρχαιότητας ή 
κατά καταστάσεων του άρθρου 67 του ν.2812/2000 και 86 
του ν.2683/1999 ή αποφάσεων υπηρεσιακών συμβουλίων κα¬ 
θώς και εφέσεωντων ανωτέρω υπαλλήλων κατά πειθαρχικών 
αποφάσεων, και ενστάσεις κατά εκθέσεων αξιολόγησης ου¬ 
σιαστικών προσόντων και κατά πινάκων προακτέων. 

16. Τη θεώρηση των βιβλιαρίων νοσηλείας των υπαλλήλων 
και των προστατευομένων μελών τους, καθώς και κάθε σχε¬ 
τικό έγγραφο. 

17. Τη βεβαίωση του γνήσιου τη υπογραφής των υπαλλή- 
λωντης Κεντρικής Υπηρεσίαςτου Υπουργείου, ανεξαρτήτως 
βαθμού. 

18. Τα έγγραφα με τα οποία διαβιβάζονται ζητηθέντα αντί¬ 
γραφα από τα φυλασσόμενα στο Γενικό Αρχείο του Υπουρ¬ 
γείου πρωτότυπα αδιαβάθμητα έγγραφα. 

19. Τα έγγραφα προς το Εθνικό Τυπογραφείο για εκτύπω¬ 
ση εντύπων κ.λ.π. 

20. Τα έγγραφα με τα οποία ανακοινώνονται, κοινοποιού¬ 
νται ή εκτελούνται Διατάγματα ή Υπουργικές Αποφάσεις που 
αφορούν Ειρηνοδίκες, Ιατροδικαστές ή υπαλλήλους γενικά. 

21. Τις πράξεις χορήγησης επιδομάτων στους δικαστικούς 
λειτουργούς. 

22. Τη βεβαίωση του γνήσιου της υπογραφής των Προέ¬ 
δρων και Εισαγγελέων των δικαστηρίων, των Προέδρων των 
Συλλόγωνπου εποπτεύονται από το Υπουργείο Δικαιοσύνης, 
Υποθηκοφυλάκων καθώς των Προϊσταμένων των λοιπών πε¬ 
ριφερειακών υπηρεσιών αυτού. 

23. Τα έγγραφα μετά οποία αποστέλλονται στην Υπηρεσία 
Συντάξεως δικαιολογητικά για συνταξιοδότηση δικαστικών 
λειτουργών και υπαλλήλων του Υπουργείου Δικαιοσύνης 
ανεξαρτήτως βαθμού. 

24. Τα έγγραφα με τα οποία ανακοινώνεται προς τους εν¬ 
διαφερομένους η απόρριψη του αιτήματος τους για χάρη 
(μετατροπή, μετριασμό ή άρση των συνεπειών καταδικών). 

25. Τις αποφάσεις ανάληψης πιστώσεων από τον τακτικό 
προϋπολογισμό σύμφωνα με τα εκάστοτε οριζόμενα, από 
τον Υπουργό Οικονομικών, ποσοστά διάθεσης μέχρι του πο¬ 
σού των 10.000.000 δραχμών. 

26. Τις πράξεις έγκρισης πιστώσεων για ικανοποίηση αιτη¬ 
μάτων από τον τακτικό προϋπολογισμό ή ειδικούς λογαρια¬ 
σμούς μέχρι του ποσού των 8.000.000 δραχμών. 

27. Τις αποφάσεις διενέργειας διαγωνισμών που αφορούν 
προμήθειες, μισθώσεις, εκμισθώσεις, αγορές, εκποιήσεις 
ακινήτων ή προϊόντων και εκτέλεση εργασιών, γενικά από πι¬ 
στώσεις του κρατικού προϋπολογισμού ή ειδικών λογαρια¬ 
σμών μέχρι του ποσού των 8.000.000 δραχμών. 

28. Τις προτάσεις προς το ΤΑ.Χ.ΔΙΚ. για την έγκριση πι¬ 
στώσεων μέχρι του ποσού των 8.000.000 δραχμών για εκ¬ 
πλήρωση των σκοπών του Ταμείου. 

29. Τις αποφάσεις συγκρότησης επιτροπών, σύντμησης 
προθεσμιών, διενέργειας διαγωνισμών, κύρωσης των πρα¬ 
κτικών αυτών και τις συμβάσεις για προμήθεια και εκποίηση 
γενικά προϊόντων μέχρι του ποσού των 8.000.000 δραχμών. 

30. Τις ειδοποιήσεις για καταθέσεις που έγιναν στο Ταμείο 

Παρακαταθηκών και Δανείων σχετικά με την προσωρινή ή ορι¬ 
στική αποζημίωση που προσδιορίστηκε για την απαλλοτρίωση 
ακινήτου στο χώρο του οποίου θα ανεγερθεί δικαστικό κτίριο. 

31. Τις πράξεις αναγνώρισης δαπανών ως εξόδων του Δη¬ 
μοσίου, μέχρι του ποσού που απαιτείται διενέργεια τακτικού 
διαγωνισμού. 

32. Τις εντολές διάθεσης υλικού. 

33. Τα έγγραφα με τα οποία δίδονται πληροφορίες σε περι¬ 
πτώσεις υποβολής αίτησης υφ' όρον απόλυσης κρατουμένων. 

34. Τα έγγραφα που αφορούν την τήρηση Μητρώου κρα¬ 
τουμένων στα Καταστήματα Κράτησης. 

35. Τις εντολές πληρωμής και προπληρωμής των Κ.Ε.Κ. και 
των άλλων λογαριασμών προς την Εθνική Τράπεζα Ελλάδος. 

36. Τη βεβαίωση των δαπανών και εισπράξεων που ενερ- 
γούνται από τα Καταστήματα Κράτησης και Ιδρύματα Αγω¬ 
γής Ανηλίκων υπέρ των Κ.Ε.Κ. 

37. Τα έγγραφα προς τα Καταστήματα Κράτησης και Ιδρύ¬ 
ματα Αγωγής Ανηλίκων με τα οποία ανακοινώνεται η ορθή 
σύνταξη των μηνιαίων διαχειριστικών στοιχείων και ο έλεγ¬ 
χος των μηνιαίων λογιστικών στοιχείων Κ.Ε.Κ. 

38. Τις αποφάσεις τακτοποίησης εντολών προπληρωμής 
σε βάρος του λογαριασμού "Κεφάλαια Εργασίας Κρατουμέ¬ 
νων" (Κ.Ε.Κ.) 

39. Τα αντίγραφα των Νόμων που αποστέλλονται στο Εθνι¬ 
κό Τυπογραφείο για δημοσίευση στην Εφημερίδα της Κυ- 
βερνήσεως. 

40. Τα έγγραφα επίδοσης δικογράφων και επιστροφής δι¬ 
κογραφιών κατά Βουλευτών. 

41. Τα έγγραφα επίδοσης ή επιστροφής δικογράφων προς 
τις δικαστικές αρχές ημεδαπές και αλλοδαπές. 

42. Τα έγγραφα προς τους Εισαγγελείς με τα οποία απο- 
στέλλονται δικόγραφα ή αιτήσεις ελληνικών ή αλλοδαπών δι¬ 
καστικών αρχών σχετικά με δικαστική αρωγή για αστικής φύ- 
σεως υποθέσεις. 

43. Τα έγγραφα προς το Υπουργείο Εξωτερικών για επίδο¬ 
ση, μέσω του ιδίου Υπουργείου, δικογράφων. 

44. Τα έγγραφα με τα οποία δίδονται στοιχεία για τη συ¬ 
μπλήρωση δικογραφιών. 

45. Τα αντίγραφα και αποσπάσματα ποινικού μητρώου που 
εκδίδονται μετά από αίτηση ιδιώτου ή Δημόσιας Αρχής. 

46. Τις βεβαιώσεις ποινικών καταστάσεων. 

47. Τις απαντήσεις σε τηλεγραφήματα και έγγραφα σχετι¬ 
κά με την ποινική κατάσταση ατόμων. 

48. Τα έγγραφα με τα οποία δίδονται ή ζητούνται πληρο¬ 
φορίες σχετικώς με τις διαδικασίες και την πορεία των προ¬ 
γραμμάτων. 

49. Τα έγγραφα με τα οποία διαβιβάζονται στους συναρ- 
μόδιους φορείς εκθέσεις των εκπροσώπων σε συναντήσεις 
εθνικών σημείων επαφής για την κατάρτιση, υλοποίηση ή 
αξιολόγηση προγραμμάτων. 

Άρθρο 5 

Στον Πρόεδρο του Ελεγκτικού Συνεδρίου 
για θέματα που αφορούν: 

1. Ανακοινώσεις διορισμού, προαγωγών, μεταθέσεων και 
λοιπών υπηρεσιακών μεταβολώντων δικαστικών λειτουργών 
του Ελεγκτικού Συνεδρίου καθώς και ανακοινώσεις απαλλα¬ 
γής τούτων από τα καθήκοντά των, λόγω συμπλήρωσης ορί¬ 
ου ηλικίας και αποδοχής παραίτησης. 

2. Αποφάσεις ή πράξεις χορήγησης επιδομάτων (χρόνου 
υπηρεσίας, σπουδών, οικογενειακού, κ.λ.π.) στους δικαστι¬ 
κούς λειτουργούς του Ελεγκτικού Συνεδρίου. 

3. Χορήγηση αναρρωτικών αδειών στους δικαστικούς λει¬ 
τουργούς του Ελεγκτικού Συνεδρίου και παραπομπή αυτών 
στις αρμόδιες Υγειονομικές Επιτροπές. 

4. Τα ερωτήματα καιτις αποφάσεις για την απονομή ηθικών 
αμοιβών και βραβεύσεων. 


5. Τα ερωτήματα προς το υπηρεσιακό συμβούλιο και τις 
αποφάσεις για τη μονιμοποίηση των υπαλλήλωντου Ελεγκτι¬ 
κού Συνεδρίου, καθώς και τα ερωτήματα και τις αποφάσεις 
για την προαγωγή των υπαλλήλων. 

6. Τις αποφάσεις για θέση σε αυτοδίκαιη ή δυνητική αργία 
και επαναφορά στην Υπηρεσία, επιβολή της ποινής της προ¬ 
σωρινής παύσης, έκπτωσης από την Υπηρεσία, διαθεσιμότη¬ 
τας λόγω υγείας και απόλυσης λόγω υγείας, των υπαλλήλων 
του Ελεγκτικού Συνεδρίου. 

7. Πίνακες αρχαιότητας των δικαστικών λειτουργών του 
Ελεγκτικού Συνεδρίου και κατάσταση άρθρου 67 του ν. 
2812/2000 καθώς και διαβίβαση στο αρμόδιο Δικαστικό Συμ¬ 
βούλιο των ενστάσεων που υποβάλλονται κατ’ αυτής. 

8. Τις αποφάσεις αποδοχής παραίτησης των υπαλλήλων 
του Ελεγκτικού Συνεδρίου και απόλυσής τους από την Υπη¬ 
ρεσία λόγω συμπλήρωσης 35ετίας και ορίου ηλικίας. 

9. Τις αποφάσεις μεταβολής επωνύμου κατόπιν αιτήσεως 
του ενδιαφερομένου. 

10. Τις προτάσεις για άρση φραγής τηλεφωνικών συνδέ¬ 
σεων υπηρεσιώντου Ελεγκτικού Συνεδρίου. 

11. Απαντήσεις σε αιτήσεις παραπόνων πολιτών. 

12. Έγκριση τοποθέτησης στο αρχείο εγγράφων για τα 
οποία δεν απαιτείται περαιτέρω ενέργεια. 

13. Αποφάσεις ανάληψης υποχρεώσεων και έγκρισης κάθε 
δαπάνης ποσού άνω των 5.000.000 δραχμών σε βάρος των 
πιστώσεων που αναγράφονται στον προϋπολογισμό του 
Ελεγκτικού Συνεδρίου, έγκριση πρακτικών για τους διενερ- 
γούμενους διαγωνισμούς καθώς και υπογραφή των σχετικών 
συμβάσεων των διαγωνισμών αυτών. 

14. Αποφάσεις διενέργειας μειοδοτικών διαγωνισμών, για 
προμήθειες, έργα και εργασίες, από του ποσού των 
5.000.000 δραχμών και άνω, σύντμηση προθεσμιών, κατακύ- 
ρωση αποτελεσμάτων των διαγωνισμών αυτών. 

15. Έγγραφα προς το Γενικό Λογιστήριο του Κράτους με 
τα οποία ζητείται η αυξομείωση των πιστώσεων του τακτικού 
προϋπολογισμού, απότουποσούτωνδ.000.000 δραχμών και 
άνω κατά Κ.Α.Ε. 

16. Τις αποφάσεις ανάληψης πιστώσεων από τον τακτικό 
προϋπολογισμό σύμφωνα με τα εκάστοτε οριζόμενα από το 
Υπουργείο Οικονομικών ποσοστά διάθεσης, από του ποσού 
των 5.000.000 δραχμών και άνω. 

17. Τις αποφάσεις αυξομείωσηςτων πιστώσεωντου τακτικού 
προϋπολογισμού σύμφωνα με τις διατάξεις του άρθρου 15 του 
ν.2362/1995, από του ποσού των 5.000.000 δραχμών και άνω. 

18. Τις προτάσεις για την εγκατάσταση νέων τηλεφωνικών 
συνδέσεων για τις ανάγκες του Ελεγκτικού Συνεδρίου. 

19. Τις εγκρίσεις καθορισμού ανωτάτου ορίου τηλεφωνι¬ 
κών μονάδων για κάθε τηλεφωνική σύνδεση, μεταφορά τη¬ 
λεφωνικών συνδέσεων, καθώς καιτις πράξεις καταλογισμού 
σε βάρος των υπευθύνων τηλεφωνικών συνδέσεων λόγω 
υπέρβασης του ανωτάτου ορίου τηλεφωνικών μονάδων. 

20. Τις αποφάσεις για την εκποίηση ή καταστροφή του 
άχρηστου υλικού της υπηρεσίας. 

21. Πίνακες με τα προβλεπόμενα για πληρωμή μισθώματα 
των ακινήτων που χρησιμοποιούνται για στέγαση των Υπηρε¬ 
σιών του Ελεγκτικού Συνεδρίου άνω του ποσού των 
5.000.000 δραχμών. 

22. Αποφάσεις για συγκρότηση Επιτροπών προμηθειών- 
παραλαβών πάσης φύσεως υλικών, έργων και εργασιών. 

23. Ετήσιο πρόγραμμα προμηθειών της Υπηρεσίας που 
υποβάλλεται για έγκριση στο Υπουργείο Ανάπτυξης (πρώην 
Εμπορίου). 

24. Έγκριση των σχεδίων προτάσεων του προϋπολογισμού 
εξόδων του Ελεγκτικού Συνεδρίου. 

25. Εντολές μεταβίβασης πιστώσεων στις περιφερειακές 
υπηρεσίες του Ελεγκτικού Συνεδρίου. 

26. Εντολές για μετακίνηση δικαστικών λειτουργών και 
υπαλλήλωντου Ελεγκτικού Συνεδρίου εκτός έδρας στο εσω- 

χερικό καθώς και τις αποφάσεις έγκρισης μετακίνησης των 
ανωτέρω καθ’ υπέρβαση των καθοριζομένων ημερών. 

Άρθρο 6 

Στους Γενικούς Συντονιστές Ελέγχου 
για θέματα που αφορούν: 

1. Τις απαντήσεις σε αιτήματα που αφορούν θέματα αρμο¬ 
διότητας περισσοτέρων της μιας Υπηρεσιών Επιτρόπων που 
υπάγονται στους Γενικούς Συντονιστές. 

2. Τα έγγραφα με τα οποία ζητούνται απόψεις από άλλες 
Δημόσιες Υπηρεσίες για θέματα γενικής φύσεως, καθώς και 
τα έγγραφα με τα οποία δίδονται απαντήσεις σε ερωτήματα 
Υπηρεσιών ή Νομικών Προσώπων, εφόσον είναι νομολογια- 
κά λυμένα. 

Άρθρο 7 

Στον Προϊστάμενο της Υπηρεσίας Επιτρόπου 

Διοικητικής Υποστήριξης του Ελεγκτικού Συνεδρίου 
για θέματα που αφορούν: 

1. Ανακοινώσεις διορισμών, μονιμοποιήσεων, προαγωγών, 
μεταθέσεων, μετατάξεων, παραιτήσεων, απολύσεων και λοι¬ 
πών υπηρεσιακών μεταβολών των υπαλλήλων του Ελεγκτι¬ 
κού Συνεδρίου. 

2. Αποφάσεις ή πράξεις χορήγησης μισθολογικών κλιμα¬ 
κίων και επιδομάτων (χρόνου υπηρεσίας, μεταπτυχιακών 
σπουδών, οικογενειακών βαρών, κ.λ.π.) 

3. Πιστοποιητικά υπηρεσιακών μεταβολών των δικαστικών 
λειτουργών και υπαλλήλων του Ελεγκτικού Συνεδρίου. 

4. Τις αποφάσεις χορήγησης γονικής αδείας στους υπαλ¬ 
λήλους του Ελεγκτικού Συνεδρίου. 

5. Έγγραφα προς το αρμόδιο δικαστικό συμβούλιο, με τα 
οποία διαβιβάζονται ενστάσεις υπαλλήλων του Ελεγκτικού 
Συνεδρίου για διόρθωση ή διαγραφή των εκθέσεων ουσια¬ 
στικών προσόντων. 

6. Έγγραφα με τα οποία δίδονται πληροφορίες και στοι¬ 
χεία προς τα Πολιτικά και Διοικητικά Δικαστήρια για την εκδί¬ 
καση προσφυγών ή αγωγών αποζημίωσης δικαστικών λει¬ 
τουργών ή υπαλλήλων του Ελεγκτικού Συνεδρίου, που βρί¬ 
σκονται στην υπηρεσία ή μη. 

7. Έγγραφα παραπομπής των υπαλλήλων του Ελεγκτικού 
Συνεδρίου στις προβλεπόμενες Πρωτοβάθμιες, Δευτερο¬ 
βάθμιες και λοιπές Υγειονομικές Επιτροπές. 

8. Θεώρηση βιβλιαρίων νοσηλείας των δικαστικών λει¬ 
τουργών και των υπαλλήλων του Ελεγκτικού Συνεδρίου που 
υπηρετούν στην Κεντρική Υπηρεσία και των προστατευομέ- 
νων μελών τους. 

9. Ανακοινώσεις ή κοινοποιήσεις εγγράφων και αποφάσεων. 

10. Περιλήψεις αποφάσεων ή διαταγμάτων που αποστέλ- 
λονται στο Εθνικό Τυπογραφείο για δημοσίευση στην Εφη¬ 
μερίδα της Κυβερνήσεως. 

11. Διαβιβαστικά έγγραφα. 

12. Εντολές εκτύπωσης εντύπων προς το Εθνικό Τυπογρα¬ 
φείο, για τα οποία υπάρχει η απαιτούμενη έγκριση. 

13. Έγγραφα προς τις αρμόδιες αρχές, με τα οποία ζητού¬ 
νται οι ατομικοί φάκελοι των υποψηφίων για την κατάληψη 
θέσης Συμβούλου ή Παρέδρου του Ελεγκτικού Συνεδρίου. 

14. Τα έγγραφα με τα οποία αποστέλλονται στην Υπηρεσία 
Συντάξεως δικαιολογητικά για συνταξιοδότηση δικαστικών 
λειτουργών και υπαλλήλων του Ελεγκτικού Συνεδρίου, ανε¬ 
ξαρτήτως βαθμού. 

15. Τα διάφορα έγγραφα για τη χορήγηση από το Υπουρ¬ 
γείο Ανάπτυξης (πρώην Εμπορίου) εξουσιοδοτήσεων διε¬ 
νέργειας προμηθειών από το Ελεγκτικό Συνέδριο. 

16. Αποφάσεις ανάληψης υποχρεώσεων και έγκρισης κάθε 
δαπάνης μέχρι του ποσού των 5.000.000 δραχμών σε βάρος 
των πιστώσεων που αναγράφονται στον προϋπολογισμό του 
Ελεγκτικού Συνεδρίου, έγκριση πρακτικών του για τους διε- 


νεργούμενους διαγωνισμούς καθώς και υπογραφή των σχε¬ 
τικών συμβάσεων των διαγωνισμών αυτών. 

17. Αποφάσεις διενέργειας μειοδοτικών διαγωνισμών, για 
προμήθειες, έργα και εργασίες μέχρι του ποσού των 
5.000.000 δραχμών, σύντμηση προθεσμιών, κατακύρωση 
αποτελεσμάτων των διαγωνισμών αυτών. 

18. Έγγραφα προς το Γενικό Λογιστήριο του Κράτους με 
τα οποία ζητείται η αυξομείωση των πιστώσεωντου τακτικού 
προϋπολογισμού, μέχρι του ποσού των 5.000.000 δραχμών 
κατά Κ.Α.Ε. 

19. Τις αποφάσεις ανάληψης πιστώσεων από τον τακτικό 
προϋπολογισμό σύμφωνα με τα εκάστοτε οριζόμενα από το 
Υπουργείο Οικονομικών ποσοστά διάθεσης, μέχρι του πο¬ 
σού των 5.000.000 δραχμών. 

20. Τις αποφάσεις αυξομειώσεως των πιστώσεων του τακτι¬ 
κού προϋπολογισμού σύμφωνα με τις διατάξεις του άρθρου 15 
του ν.2362/1995, μέχρι του ποσού των 5.000.000 δραχμών. 

21. Πίνακες με τα προβλεπόμενα για πληρωμή μισθώματα 
των ακινήτων που χρησιμοποιούνται για στέγαση των Υπηρε¬ 
σιών του Ελεγκτικού Συνεδρίου μέχρι του ποσού των 
5.000.000 δραχμών. 

22. Αποφάσεις καθορισμού παγίων επιχορηγήσεων για 
έξοδα γραφικής ύλης, καθαριότητας και θέρμανσης των 
γραφείωντων περιφερειακών υπηρεσιώντου Ελεγκτικού Συ¬ 
νεδρίου μέχρι του συνολικού ύψους των πιστώσεων που ανα¬ 
γράφονται στις αντίστοιχες Κ.Α.Ε. του προϋπολογισμού του 
Ελεγκτικού Συνεδρίου. 

23. Αποφάσεις για την παράταση προθεσμίας αποδόσεως 
λογαριασμού των χρηματικών ενταλμάτων προπληρωμής. 

Άρθρο 8 

Στους Προϊσταμένους των Ιατροδικαστικών Υπηρεσιών, 

των Εμμίσθων Υποθηκοφυλακείων, των Καταστημάτων 
Κράτησης και των Ιδρυμάτων Αγωγής Ανηλίκων 
για θέματα που αφορούν: 

1. Τα έγγραφα παραπομπής στις Πρωτοβάθμιες Υγειονο¬ 
μικές Επιτροπές των Υπαλλήλων της Υπηρεσίας της οποίας 
προΐστανται. 

2. Τις πράξεις για τη χορήγηση ή μη των πάσης φύσεως 
αδειών πλην των εκπαιδευτικών, στους υπαλλήλους της υπη¬ 
ρεσίας της οποίας προΐστανται, ανεξαρτήτως βαθμού. 

3. Τις αποφάσεις και όλα τα έγγραφα γενικά που απαιτού¬ 
νται για την εκτέλεση προμηθειών κάθε είδους υλικού, με την 
επιφύλαξη των διατάξεων του επόμενου άρθρου, μισθώσε¬ 
ων, εκμισθώσεων, αγορών και εκποιήσεων ακινήτων ή προϊό¬ 
ντων και εκτέλεση εργασιών από πιστώσεις του κρατικού 
προϋπολογισμού ή ειδικών λογαριασμών, προς κάλυψη ανα¬ 
γκών της υπηρεσίας της οποίας προΐστανται, πλην των πρά¬ 
ξεων κύρωσης των πρακτικών τακτικών διαγωνισμών. 

Άρθρο 9 

Αποκλειστικώς στο Διευθυντή της Δικαστικής Φυλακής Κο¬ 
ρυδαλλού, τις αποφάσεις και όλα τα έγγραφα γενικά που 
απαιτούνται για την εκτέλεση προμήθειας ειδών αρτοτροφο¬ 
δοσίας και υγρών καυσίμων των Καταστημάτων: Κράτησης 
Κορυδαλλού, Γυναικών Κορυδαλλού, Ανοικτού Καταστήμα¬ 
τος Κεντρικής Αποθήκης Υλικού Φυλακών, Νοσοκομείου Κρα¬ 
τουμένων Κορυδαλλού, Ψυχιατρείου Κορυδαλλού, και του 
Ειδικού Καταστήματος Κράτησης Νέων Αυλώνα, πλην των 
πράξεων κύρωσης των πρακτικών τακτικών διαγωνισμών. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Αθήνα, 17 Αυγούστου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

